**LĪGUMS Nr. LPP 2019/20**

|  |  |
| --- | --- |
| **Liepājā,** | **2019.gada 21.martā** |

**Liepājas pilsētas pašvaldības iestāde „Komunālā pārvalde”**, tās vadītāja Jāņa Neimaņa personā, kurš rīkojas saskaņā ar Nolikumu (turpmāk – **Pasūtītājs**), no vienas puses, un **VAS “Latvijas autoceļu uzturētājs” Liepājas ceļu rajons** tās direktora Guntara Laugaļa personā, kurš rīkojas saskaņā ar Pilnvaru (turpmāk tekstā – **Izpildītājs**), no otrās puses (līdzēji saukti arī atsevišķi – **Puse**, kopā sauktas **Puses**), noslēdz šādu līgumu (turpmāk – **Līgums**).

1. **TERMINI**

Termini, kas Līgumā ir lietoti ar lielo sākuma burtu, Līgumā ir lietoti šādā nozīmē:

1.1. **Darba izpildes vieta** – Liepājas ielu brauktuves, ietves un laukumi, kurā notiek Darbs.

1.2. **Apakšuzņēmējs** ir Izpildītāja nolīgta persona vai savukārt tās nolīgta persona, kura veic būvdarbus vai sniedz pakalpojumus Līguma izpildei.

1.3. **Defekts** - jebkuras izpildītā Darba daļas neatbilstība Llīguma vai normatīvo aktu prasībām, kas atklājusies Līguma izpildes vai garantijas termiņa laikā.

1.4. **Līgums** – šis līgums un visi tā pielikumi.

**2. LĪGUMA PRIEKŠMETS**

1. Pamatojoties uz iepirkuma “Grants segumu ikdienas uzturēšana Liepājā” (LPP 2019/20) (turpmāk – Iepirkums) rezultātiem, Pasūtītājs pasūta un apmaksā un Izpildītājs veic  **grants seguma uzturēšanas un avārijas darbus Liepājā** saskaņā ar šo Līgumu un tajā noteiktām prasībām atbilstoši saistošiem normatīvajiem aktiem (turpmāk – Darbs).
2. Šim Līgumam tiek pievienoti šādi pielikumi:
   * 1. Tehniskās specifikācijas atbilstoši Iepirkumam;
     2. Finanšu piedāvājums Iepirkumam;
     3. Koptāme, kopsavilkums un lokālā tāme.
3. **VISPĀRĪGIE NOTEIKUMI**
   1. Puses apliecina savu nolūku un gatavību pielikt maksimālas pūles, lai pienācīgi izpildītu līgumsaistības.
   2. Ja vien Līgumā nav tieši paredzēts, slēdzot Līgumu, visi iepriekšējie rakstiski noslēgtie līgumi un vienošanās starp Pusēm par šī Līguma priekšmetu zaudē spēku tiktāl, ciktāl tas nav pretrunā šim Līgumam. Mutiskās vienošanās zaudē spēku pilnībā.
   3. Puses apliecina, ka ir sniegušas patiesu un pilnīgu informāciju.
   4. Puses apstiprina, ka tās rūpīgi iepazinušās ar Līgumu un tā pielikumiem, un ka visi noteikumi ir tām saprotami un pieņemami.
4. **IZPILDĪTĀJA APLIECINĀJUMI**

4.1. Izpildītājs apliecina, ka tāmes summa ir pilnīgi pietiekama, lai izpildītu Pasūtītāja prasības, un lai izpildītu Darbu.

4.2. Izpildītājs apliecina, ka ir iepazinies ar Darbu un ir izpētījis apstākļus, kas varētu ietekmēt Darba izpildi un samaksas noteikšanu par Darba izpildi, tajā skaitā, bet ne tikai šai klimatiskajai joslai atbilstošos laika apstākļus, veselībai atbilstošus apstākļus, iespējas piegādāt materiālus, transporta iespējas, vietas atrašanos, tiesību normas, darbaspēka izmantošanas nosacījumus, iespējas izmantot elektroenerģiju, ūdeni un citus pakalpojumus, un ir ņēmis vērā minētos apstākļus, nosakot samaksu par Darba izpildi. Tāpēc piedāvātās izmaksas un izpildes termiņus nevar ietekmēt iepriekš minētie apstākļi.

4.3. Izpildītājs apliecina, ka tam ir nepieciešamās licences, speciālās atļaujas, apakšlīgumi un sertifikāti Līgumā noteiktā Darba veikšanai.

1. **LĪGUMA UN DARBU IZPILDES TERMIŅŠ.**

5.1. Līgums stājas spēkā ar brīdi, kad Līgumu paraksta Līguma teksta sākumā norādītie Pušu pilnvarotie pārstāvji, un Līguma attiecības atzīstamas par pabeigtām tikai pēc tam, kad Puses ir izpildījušas savstarpējās saistības, kas izriet no šā Līguma noteikumiem.

5.2. Izpildītājs apņemas veikt Līguma 2.daļā minēto Darbu **12 (divpadsmit) mēnešus** no Līguma noslēgšanas dienas.

5.3.Darbu izpildes termiņš tiek noteikts darba uzdevumā, Pusēm vienojoties.

5.4. Avārijas darbu izpildes termiņš ir **4 (četru)** stundu laikā pēc uzdevuma saņemšanas no Pasūtītāja.

1. **LĪGUMA SUMMA UN NORĒĶINU KĀRTĪBA**

***A. Līguma summa***

* 1. Kopējā līgumsumma noteikta atbilstoši pilsētas budžetā paredzētajiem līdzekļiem.
  2. Būvdarbu izpildes gaitā veikto darbu kopējā summa līguma ietvaros nevar pārsniegt 169 999,00 EUR (viens simts sešdesmit deviņi tūkstoši deviņi simti deviņdesmit deviņi euro).
  3. Pasūtītājs veic tikai tāda Darba apmaksu, kas veikts atbilstošā kvalitātē saskaņā ar šī Līguma nosacījumiem un Pasūtītāja pieņemtajiem darbu apjomiem.
  4. Pasūtītājs var izmainīt lokālā tāmē noteiktos darbu daudzumus atbilstoši budžeta iespējām un faktiskajai nepieciešamībai.
  5. Vienīgi Izpildītājs uzņemas visu risku, kurš saistīts ar iespējamo cenu sadārdzinājumu Darba veikšanas gaitā, un tas nekādā veidā nevar ietekmēt tāmes summu.

1. ***Maksājumu kārtība***
2. Ikmēneša maksājumi par Darbu un galīgais norēķins Izpildītājam tiek veikti bezskaidras naudas norēķinu veidā euro, 90 (deviņdesmit) dienu laikā pēc izpildītā Darba aktu (Forma 2) parakstīšanas un rēķina saņemšanas dienas. Maksājumos tiek ietverts PVN.
3. Veicot maksājumus no konta, par maksājuma dienu uzskatāma pārskaitīšanas diena.
4. Pasūtītājs veic samaksu Izpildītājam par iepriekšējā mēnesī izpildītu Darbu pēc faktiski paveiktā Darba apjoma, kurus akceptējis Pasūtītājs.

***C. Norēķini***

* 1. Rēķini un izpildītā Darba akts (Forma 2) Izpildītājam par iepriekšējā periodā izpildīto Darbu jāiesniedz Pasūtītājam līdz nākamā mēneša 5.(piektajam) datumam.
  2. Gadījumā, ja pārskaitītie līdzekļi nav pietiekami Darba apmaksai, tad Pasūtītājam ir tiesības vienpusēji pagarināt Darba apmaksas termiņu ne vairāk kā par 90 (deviņdesmit) dienām, kā arī paveiktā Darba apmaksu veikt pa daļām, par iepriekš minētiem apstākļiem brīdinot Izpildītāju 14 (četrpadsmit) dienas pirms apmaksas termiņa beigām.
  3. Norēķini tiek veikti tikai pēc tam, kad Pasūtītājs ir pieņēmis no Izpildītāja iepriekšējā periodā izpildīto Darbu ar nodošanas - pieņemšanas aktu.
  4. Galīgais norēķins starp Pasūtītāju un Izpildītāju tiek veikts saskaņā ar parakstītu izpildītā Darba aktu.
  5. Pasūtītājam ir tiesības pēc sava ieskata pieprasīt no Izpildītāja papildus dokumentus, kas nepieciešami norēķinu veikšanai.
  6. Attiecīgā Darba izpildījuma pieņemšana ar nodošanas - pieņemšanas aktu ir tikai pamats norēķinu veikšanai un nekādā gadījumā neatbrīvo Izpildītāju no atbildības novērst vēlāk konstatētos un atklājušos trūkumus un defektus.

1. ***Rēķini***

6.14. Uz visiem rēķiniem ir jāuzrāda Pasūtītāja nosaukums, Līguma numurs un rekvizīti atbilstoši Pievienotās vērtības nodokļa likuma 125.panta prasībām.

6.15. Kopā ar ikmēneša maksājumu rēķiniem un gala rēķinu jāiesniedz izpildītā Darba akts (Forma 2).

6.16. Katrā izpildītā Darba aktā ir jāuzrāda Darba apjoms un vērtība (atšifrēti daudzumu aprēķini) par atskaites periodu, pamatojoties uz kopīgām pārbaudēm.

6.17. Ja norēķinam ir nepieciešamas pārbaudes, tad tās jāveic kopīgi Izpildītājam ar Pasūtītāju. Pasūtītāja piedalīšanās veiktā Darba apjoma noskaidrošanā nav uzskatāma par Darba apjomu atzīšanu.

1. **SAPULCES**
2. Pēc vienas Puses pieprasījuma, kas iesniegts rakstiski otrai Pusei ne vēlāk kā 3 (trīs) darba dienas pirms sapulces sasaukšanas dienas, tiek noturētas sapulces, kurās piedalās Izpildītāja un Pasūtītāja pārstāvis. Sapulcēs tiek risināti ar Darba izpildi saistītie ikdienas jautājumi.
3. Sapulces tiek protokolētas un protokolus paraksta Pušu pārstāvji. Sapulces vada un protokolē Pasūtītāja pārstāvis. Jebkuras Puses pārstāvis, kurš nepiekrīt protokolam, ir tiesīgs pievienot rakstiskas piezīmes.
4. **APDROŠINĀŠANA**
5. Izpildītājam, pirms Līgumā noteiktā Darba uzsākšanas par saviem līdzekļiem jāveic savas profesionālās civiltiesiskās atbildības apdrošināšana un apdrošināšana pret ar Līguma izpildi saistītiem materiāliem zaudējumiem un bojājumiem līdz Līgumā noteiktā Darba izpildes beigām, lai nodrošinātu zaudējumu atlīdzību, kādi var rasties Pasūtītājam vai trešajām personām Izpildītāja darbības vai bezdarbības vai to seku rezultātā Darba izpildes laikā. Apdrošināšanā jāiekļauj arī visi apakšuzņēmēji.
6. Civiltiesiskā atbildības apdrošināšana ir jāsastāda uz Darba izpildes laiku.
7. Jebkurus zaudējumus, kuri pārsniedz apdrošinātāja atlīdzinātos, sedz Izpildītājs.
8. **Darba izpildes vieta**
9. ***Darba drošība un kārtība***
10. Darba izpildes vieta ir Liepājas pilsētas administratīvā teritorija.
11. Visā Darba izpildes laikā Izpildītājam jāuzņemas visi normatīvajos aktos, valsts un pašvaldības institūciju priekšrakstos paredzētie Darba drošības pasākumi.
12. Ja, veicot zemes darbus, tiek atrasta cilvēka veselībai un dzīvībai bīstama lieta vai viela, tad Izpildītājam nekavējoties jāveic attiecīgie drošības pasākumi, piemēram, to atrašanās vietas norobežošana, darbu pārtraukšana, evakuācija. Attiecīgie pasākumi Izpildītājam jāveic pašam vai uz savu atbildību ir jāuztic veikt kādam citam.
13. Izpildītājs atbild par visiem zaudējumiem, kas radušies Izpildītājam vai Pasūtītājam un jebkurām trešajām personām darba drošības pasākumu neievērošanas gadījumā.
14. ***Izpildītāja pienākumi veicot Darbu***
15. Izpildītājs līdz Darba uzsākšanai atbilstoši vietējiem apstākļiem, kā arī valsts un pašvaldību institūciju priekšrakstu prasībām izņem visas nepieciešamās atļaujas Darba veikšanai.
16. Izpildītājs ir atbildīgs par trešo personu saskaņojumiem ar pakalpojumu sniedzējiem un saimnieciskās darbības veicējiem.
17. Izpildītājam ir pienākums savlaicīgi, bet ne vēlāk kā 5 (piecas) dienas iepriekš saskaņot ar trešajām personām tāda Darba veikšanu, kura laikā ir iespējami traucējumi saimnieciskai darbībai.
18. Izpildītāja personālu, kuru tas iesaistījis Līguma izpildē un par kuru sniedzis informāciju iepirkumā, kā arī apakšuzņēmējus, par kuriem tas informējis Pasūtītāju, drīkst mainīt tikai ar Pasūtītāja rakstveida piekrišanu.
19. Izpildītājs apņemas uzstādīt vai pilnveidot autogreideriem maršruta kontroles sistēmu **20 (divdesmit)** dienu laikā pēc Līguma parakstīšanas, lai tā būtu atbilstoša tehniskajai specifikācijai, un pēc sistēmas izveides vai pilnveidošanas izsniegt Pasūtītājam nepieciešamos piekļuves kodus.
20. Izpildītājam grants segumu uzturēšanas darbos iesaistītajiem autogreideriem maršruta kontroles sistēmai jānodrošina transportlīdzekļa atrašanās vietas reģistrēšana un attēlošana kartē reālajā laikā, kā arī tās attēlošana kartē jebkurā periodā 12 (divpadsmit) pēdējos mēnešos.
21. Izpildītājam jānodrošina, ka darbu veikšanas gaitā maršruta kontroles sistēmā tiek fiksēti maršruti un laiki, kuros transportlīdzeklis darbam izmantojis autogreidera lāpstu. Pieslēgtās iekārtas darbībai jābūt attēlotai atskaitēs, vizuāli uz kartes un grafikos.
22. Izmaiņas maršrutu kontroles sistēmā veicamas tikai ar Pasūtītāja piekrišanu.
23. **DARBI**

***A. Preces un materiāli***

1. Visām precēm un materiāliem, kas tiks pielietoti Darba izpildē, ir jāatbilst normatīvajos aktos noteiktajām prasībām.
2. Darba gaitā objektā atgūtie materiāli ir Pasūtītāja īpašums un pēc Pasūtītāja pirmā pieprasījuma nogādājami uz Pasūtītāja norādīto vietu Liepājas pilsētas robežās.
3. Ja Pasūtītājs nepieprasa 10.2.punktā atrunātos materiālus, Izpildītājs tos nogādā uz savu atbērtni vai uz utilizāciju, par kuru izmaksas sedz Izpildītājs.
4. ***Satiksmes organizēšana Darba laikā***
5. Izpildītājs ir pilnībā atbildīgs par Latvijas Republikā spēkā esošo satiksmes noteikumu un darba drošības normatīvo aktu ievērošanu satiksmes organizēšanas Darba laikā.
6. Pagaidu ceļa zīmēm, horizontālajiem apzīmējumiem, signālugunīm, kā arī to izvietojumam jāatbilst Latvijas Republikā spēkā esošajiem normatīvajiem aktiem.
7. ***Darba vadība un uzraudzība***
8. Pasūtītājs Darba izpildes pārraudzībai ieceļ Pārstāvi. Pārstāvis sniedz norādījumus visās darbības jomās, kas saistītas ar Līgumā noteiktā Darba izpildīšanu. Izpildītājam ir jāsniedz atbalsts (informācija) pārraudzības veikšanai.
9. Izpildītājs, uzsākot Darbu, ieceļ līdz Darba beigām atbildīgo personu – darbu vadītāju. Atbildīgo darbu vadītāju var nomainīt tikai ar Pasūtītāja rakstisku piekrišanu.
10. Izpildītājam ir jākoordinē veicamais Darbs.

1. ***Kvalitātes un pārbaudes***
   1. Darba kvalitātes prasības, ko jāievēro Izpildītājam, nosaka šis Līgums; Būvniecības likums, Vispārīgie būvnoteikumi, būvnormatīvi, Valsts akciju sabiedrības “Latvijas valsts ceļi” tehniskajā komisijā 2018. gada 27.septembrī. apstiprinātās „Ceļu specifikācijas 2019”.
   2. Pasūtītāja pārstāvim ir tiesības oranizēt kontroli par to, kā tiek ievērotas Pasūtītāja norādītās kvalitātes prasības.
   3. Visas Līgumā un normatīvajos aktos noteiktās materiālu un Darba kvalitātes pārbaudes jāveic Izpildītājam uz sava rēķina.
2. Pēc Pasūtītāja pieprasījuma, saskaņojot izmaksas, Izpildītājam jāveic materiālu un Darba kvalitātes papildu pārbaudes. Ja papildu pārbaudes rezultātā nekādi defekti vai neatbilstības netiek konstatēti, Pasūtītājs atlīdzina Izpildītājam pārbaudes veikšanas izdevumus.
3. Ja materiālu vai Darba kvalitātes pārbaudes laikā tiek atklāts defekts vai neatbilstība, tad Izpildītājs Pasūtītāja noteiktajā termiņā, uz sava rēķina un ar saviem materiāliem to novērš.

E. Līguma izpildē iesaistītā personāla un apakšuzņēmēju nomaiņa

* 1. Apakšuzņēmēju un piesaistītā personāla nomaiņa pieļaujama ar Pasūtītāja rakstisku piekrišanu un ievērojot Publisko iepirkumu  likumu.
  2. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (*piecu*) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šī Līguma un normatīvo aktu noteikumiem.
  3. Izpildītājam jānodrošina, ka apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.
  4. Būvniecības laikā Pasūtītājam ir tiesības pieprasīt nomainīt Atbildīgo būvdarbu vadītāju, kā arī būvdarbu vadītāja Asistentu gadījumā, ja tie savus pienākumus veic nekvalitatīvi, neievēro Līguma noteikumus vai spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par personāla nomaiņu.
  5. Ja Izpildītājs neievēro šajā sadaļā iesaistītā personāla un Apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un piemērot līgumsodu par Darba termiņu kavēšanu.

1. **DARBA NODOŠANA UN PIEŅEMŠANA**
2. Izpildītājs pēc katra darba uzdevumā minētā Darba pabeigšanas sastāda nodošanas - pieņemšanu aktu par paveikto darbu pieņemšanu, ko paraksta Izpildītājs un Pasūtītāja pārstāvis.
3. Pasūtītāja pārstāvis organizē izpildīto darbu pārbaudi.
4. Pasūtītājs apmaksā faktiski padarīto un pieņemto darbu apjomu. Izpildītājs pēc pieprasījuma uzrāda izpildītos darbus Pasūtītāja pārstāvim reāli dabā.
5. Darbu var nepieņemt, ja tas ir nepilnīgi pabeigts vai atklāti būtiski trūkumi. Ja pieņemšana nenotiek minēto iemeslu dēļ, tad Izpildītājam pēc Darba pabeigšanas vai trūkumu novēršanas vēlreiz rakstiski ir jāpaziņo par Darba pabeigšanu Pasūtītājam. Darba pieņemšana neatbrīvo Izpildītāju no pienākuma novērst konstatētos trūkumus, kā arī vēlāk konstatētos trūkumus.
6. Pasūtītājam ir tiesības nepieņemt un neapmaksāt tādus grants segumu planēšanas profilēšanas darbus, kuru veikšanas gaitā nav nodrošināta tehnikas vienību maršrutēšana ar tehniskajās specifikācijās minētās transporta kontroles sistēmas palīdzību.

**12. GARANTIJAS**

1. Izpildītājs garantē:
   * 1. Līguma izpildē pielietotajiem jaunajiem materiāliem un Darbam garantiju ne mazāk kā **2 (divi)** gadi pēc nodošanas – pieņemšanas akta parakstīšanas;
     2. noteikto ielas klātnes īpašību, pēc atputekļošanai paredzētā putekļu absorbcijas materiāla iestrādes, saglabāšanu ne mazāk kā **3 (trīs) mēnešus** pēc nodošanas – pieņemšanas akta parakstīšanas.
2. Ja garantijas laikā tiek konstatēti trūkumi vai defekti, tad ar trūkumiem un defektiem veiktajiem darbiem, materiāliem un iekārtām garantijas termiņš sākas ar dienu, kad Izpildītājs novērsis konstatētos trūkumus un defektus.
3. Ja garantijas laikā tiek atklāts defekts vai neatbilstība, tad Izpildītājs Pasūtītāja noteiktajā termiņā, uz sava rēķina un ar saviem materiāliem novērš defektu.
4. Izpildītājam bez maksas ir jānovērš garantijas laikā radušies defekti.
5. Ja Izpildītājs Pasūtītāja noteiktā termiņā atsakās novērst konstatētos trūkumus, un defektus vai nenovērš tos noteiktā laikā, Pasūtītājam ir tiesības šo darbu veikšanu uzdot trešajai personai.
6. Izpildītājs sedz Pasūtītājam visus zaudējumus un izmaksas, kas radušās no savlaicīgas garantijas darbu neizpildes, kā arī trešās personas izmaksas, kas novērsa trūkumus.
7. **PUŠU ATBILDĪBA**
8. ***Līgumsodi***
9. Ja Izpildītājs ir pārsniedzis šī Līguma 5.3.punktā noteikto darbu izpildes termiņu, Izpildītājs maksā Pasūtītājam līgumsodu 1% (viena procenta) apmērā no uzdotā Darba apjoma katram gadījumam, par katru nokavētu dienu, saskaņā ar iesniegto rēķinu, bet kopsummā ne vairāk kā 10% (desmit procenti) no uzdotā Darba apjoma par katru gadījumu. Turpmākie norēķini starp Izpildītāju un Pasūtītāju tiek veikti pēc līgumsoda nomaksas.
10. Ja Izpildītājs ir pārsniedzis šī Līguma 5.4.punktā Noteikto avārijas darbu izpildes termiņu, Izpildītājs maksā Pasūtītājam līgumsodu 15,00 EUR (piecpadsmit euro un 00 centi) apmērā par katru nokavēto stundu katram gadījumam, saskaņā ar iesniegto rēķinu. Tālākie norēķini starp Izpildītāju un Pasūtītāju tiek veikti pēc līgumsoda nomaksas.
11. Ja Izpildītāja kavē 9.9.punktā minēto sistēmas ieviešanu vai kodu izsniegšanas termiņu, tad Izpildītājs maksā Pasūtītājam līgumsodu 15,00 EUR (piecpadsmit euro un 00 centi) apmērā par katru nokavēto dienu.
12. Ja Pasūtītājs nokavē Līgumā paredzēto maksājumu, tad Pasūtītājs maksā Izpildītājam līgumsodu 0,1% (nulle komats viena procenta) apmērā no nesamaksātās summas par katru nokavējuma dienu, bet ne vairāk kā 10% (desmit procenti) apmērā no nesamaksātās summas.
13. Līgumsoda nomaksa neatbrīvo Puses no Līguma turpmākas pildīšanas.
14. Ja Izpildītājam jāmaksā līgumsods Pasūtītājam, Pasūtītājs iesniedz rēķinu Izpildītājam.
15. ***Zaudējumi***
16. Ja Darba izpildes laikā Izpildītāja vainas dēļ tiek nodarīti materiāli zaudējumi Pasūtītājam, tad Izpildītājs samaksā šos zaudējumus 5 (piecu) darba dienu laikā, savstarpēju norēķinu veidā, pēc Pasūtītāja rēķina saņemšanas. Strīdus gadījumā tiek pieaicināts neatkarīgs eksperts, kura pakalpojumus apmaksā vainīgā puse.
17. Ja trešā persona nodara Izpildītājam zaudējumus, Pasūtītājs par to nav atbildīgs. Izpildītāja prasības pret zaudējuma radītāju netiek ierobežotas.
18. Izpildītājs ir atbildīgs par zaudējumiem un sedz visus zaudējumus, kas radušies trešajām pusēm Izpildītāja darbības vai bezdarbības rezultātā.
19. ***Defekti***

13.8.Izpildītājs ir atbildīgs un sedz visus zaudējumus Pasūtītājam gadījumā, ja ar kompetentas institūcijas lēmumu tiek apturēta Darba veikšana sakarā ar Izpildītāja un/vai Apakšuzņēmēju pieļautiem Līguma un normatīvo aktu pārkāpumiem.

13.9. Puses nav atbildīgas par savu saistību pilnīgu vai daļēju neizpildīšanu, ja cēlonis ir nepārvarama vara.

* + 1. **LĪGUMA IZBEIGŠANA**

1. Pasūtītājs ir tiesīgs izbeigt Līgumu ar Izpildītāju pēc savas iniciatīvas, nemaksājot Izpildītājam līgumsodu, bet brīdinot par Līguma izbeigšanu Izpildītāju rakstiski vienu mēnesi iepriekš un veicot savstarpējos norēķinus, šādos gadījumos:

14.1.1. ja Izpildītājs uzdoto Darbu izpildi veic kvalitātē, kas ir zemāka par šajā Līgumā noteikto, vai atkārtoti nav novērsis Pasūtītāja Darba pārbaudes vai uzraudzības rezultātā atklātos defektus vai neatbilstības;

14.1.2. ja Izpildītājs Darba izpildes gaitā atkārtoti neievēro Līguma noteikumus, vai izpildes termiņus, vai izmanto neatbilstošus vai nekvalitatīvus materiālus un izstrādājumus;

14.1.3. ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

14.1.4. ir pārkāpis citus Līguma noteikumus.

* 1. Ja Pasūtītājs izbeidz Līgumu, pamatojoties uz kādu no Līguma 14.1.punktā minētajiem gadījumiem, Izpildītājs maksā Pasūtītājam līgumsodu 10’000,00 EUR (desmit tūkstoši euro un 00 centi) apmērā 30 (trīsdesmit) dienu laikā pēc rēķina saņemšanas.
  2. Pasūtītājs ir tiesīgs vienpusēji izbeigt Līgumu par to brīdinot Izpildītāju, ja būvdarbu izpildes gaitā veikto darbu kopējā summa sasniegusi 169 000,00 EUR (viens simts sešdesmit deviņus euro).
  3. Puses vienojas, ka Izpildītājs ir tiesīgs izbeigt Līgumu pēc savas iniciatīvas, rakstiski brīdinot Pasūtītāju 1 (vienu) mēnesi iepriekš, ja Pasūtītājs neizpilda tam noteiktās maksājuma saistības ilgāk nekā 2 (divus) mēnešus pēc kārtas.
  4. Gadījumā, ja Izpildītājs izbeidz Līgumu 14.2.punktā paredzētajā kārtībā, tad Pasūtītājs 10 (desmit) darba dienu laikā, skaitot no Izpildītāja paziņojumā par Līguma izbeigšanu norādītā mēneša termiņa, veic visus Izpildītājam nesamaksātos maksājumus, kas pamatoti ar ikmēneša izpildītā Darba aktiem un līgumsodiem.
  5. Ja Pasūtītājs 1 (viena) mēneša laikā no Izpildītāja paziņojuma saņemšanas dienas veic Izpildītājam visu kavēto maksājumu un līgumsodu samaksu, tad Izpildītājam ir pienākums veikt Līgumā paredzēto Darbu.
  6. Puses ir tiesīgas izbeigt Līgumu abpusēji vienojoties.

**15. KONFIDENCIALITĀTE**

* 1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par citas Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
  2. Pusēm ir tiesības sniegt informāciju saviem Apakšuzņēmējiem, piegādātājiem, darbiniekiem un pārstāvjiem, ja tā šī informācija ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, Apakšuzņēmēju vai trešo personu puses, kas piedalās Līguma izpildīšanā.
  3. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
  4. Izpildītājs drīkst veikt publikācijas par veicamo Darbu tikai ar Pasūtītāja iepriekšēju rakstisku piekrišanu.
  5. Līguma 15.nodaļā minētajiem noteikumiem nav laika ierobežojuma un uz tiem neattiecas Līguma darbības termiņš.

**16. NEPĀRVARAMA VARA**

16.1. Puses nav atbildīgas par saistību neizpildi vai nepienācīgu izpildi, ja tā radusies nepārvaramas varas rezultātā. Par nepārvaramu varu Puses uzskata dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē Līguma izpildi un kas nav izveidojušies kā Pušu darbības vai bezdarbības tiešas vai netiešas sekas, kurus Puses nav paredzējušas vai nav varējušas paredzēt, kā arī tie apstākļi, pret kuriem Puses nav varējušas nodrošināties, noslēdzot Līgumu.

* 1. Ja iestājas nepārvaramas varas apstākļi, Pusēm ir pienākums nekavējoties mutiski informēt Pušu pārstāvjus, kā arī ne vēlāk kā 2 (divu) dienu laikā pēc minēto apstākļu konstatēšanas iesniegt rakstveida paziņojumu Pusēm. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu.
  2. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu Pusēm par minēto apstākļu beigšanos.

**17. PĀRSTĀVJI UN KONTAKINFORMĀCIJA**

17.1. Pasūtītāja pārstāvis ar šo Līgumu saistītu jautājumu risinājumu sagatavošanā, kā arī attiecībā uz Darba izpildi ir: **xxx**

17.2. Izpildītāja pārstāvis ar šo Līgumu saistītu jautājumu risinājumu sagatavošanā, kā arī attiecībā uz Darba izpildi un pabeigšanu ir: **xxx**

17.3. Puses vienojas, ka katrai Pusei ir tiesības jebkurā laikā mainīt savu Līgumā norādīto pārstāvi. Puses nekavējoties rakstiski informē pārējās Puses par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.

17.4. Līguma 17.daļā minētie (kā arī turpmāk rakstiski norādītie) Pušu pārstāvji ir tiesīgi parakstīt darbu veikšanas dokumentus, kas saistīti ar Līguma izpildi un kuriem saskaņā ar Līgumu nepieciešama Puses piekrišana (paraksts), izņemot savstarpējo norēķinu finanšu dokumentus.

**18. STRĪDI**

Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā ar Latvijas Republikas normatīvajiem aktiem Latvijas Republikas tiesā.

**19. NOBEIGUMA JAUTĀJUMI**

19.1. Puses apliecina, ka Līgumā noteiktās Pušu atbildīgās personas ir informētas par tās personas datu nodošanu otrai Pusei Līguma 17.sadaļā noteiktā apjomā.

19.2. Visi pielikumi Līgumam ir tā neatņemama sastāvdaļa.

19.3. Pretrunu gadījumā starp Līguma un/vai tā pielikumu dažādajiem noteikumiem vēlāks noteikums atceļ iepriekš pieņemtu, un speciāls noteikums atceļ vispārēju noteikumu.

19.4. Līgumu var grozīt vienīgi ar Pušu savstarpēju vienošanos. Šādi grozījumi ir jāveic rakstiski.

19.5. Termini un virsraksti Līgumā ir domāti vienīgi Līguma satura atspoguļošanai.

19.6. Līgums ir sastādīts 2 (divos) eksemplāros, ar vienādu juridisku spēku, no kuriem katrai Pusei tiek izsniegts viens eksemplārs.

**20. Pušu rekvizīti un paraks****Ti**

|  |  |
| --- | --- |
| **Pasūtītājs:** | **Izpildītājs:** |
| **Liepājas pilsētas pašvaldības iestāde “Komunālā pārvalde”** | **VAS “Latvijas autoceļu uzturētājs”**  **Liepājas ceļu rajons** |
| Uliha iela 44, Liepāja, LV 3401 | Krustpils iela 4, Rīga, LV - 1073. |
| NMR.kods:90010879256 | Vienotais reģ.Nr.40003356530 |
|  | PVN maks.kods LV40003356530 |
|  |  |
|  |  |
|  |  |
|  |  |
| **Vadītājs: J.Neimanis** | **Direktors: G.Laugalis** |

**Tehniskā specifikācija**

|  |
| --- |
| **1. Tehniskais apraksts** |
| Izpildītājam jāveic grants segumu ikdienas uzturēšana Liepājā.Līguma darbības laiks attiecībā uz darbu izpildi ir **12 (divpadsmit)** mēneši no līguma noslēgšanas dienas.  Darbu sastāvā paredzami esošo segumu demontāžas, grants segumu planēšanas un profilēšanas darbi, grants segumu mehanizēta atjaunošana, notekgrāvju tīrīšanas darbi, grants seguma ielu apstrāde ar putekļu absorbcijas materiālu, apzaļumošanas darbi, kā arī citi darbi, kas minēti darba apjomu sarakstā (nolikuma 11.pielikums) vai arī ir veicami, izvērtējot šo darbu veikšanas tehnoloģijas un saistīti ar minētajiem darbiem. |
| **2. Tehniskās specifikācijas**   * 1. Izpildītājam veicamie darbi tiek dalīti šādās grupās: ikdienas uzturēšanas darbi un avārijas darbi.   2. ***Ikdienas uzturēšanas darbi*** *ir* periodiski veicamie darbi, kuru apjoms un veids tiek noteikts kopīgi ar pasūtītāja pārstāvi pēc vajadzības, apsekojot ielu teritoriju un par konstatētiem veicamajiem darbiem sastādot darba uzdevumu (nolikuma 7.pielikums). Darba uzdevumā tiek noteikts arī darbu izpildes termiņš. Abpusēji parakstītais darba uzdevums kalpo par pamatu tajā norādīto darbu veikšanai.   Paredzamais pasūtītāja uzdotais darbu izpildes termiņš, kas izpildītājam jāspēj nodrošināt, grants seguma ielu planēšanas vai profilēšanas darbu veikšanai **aptuveni 30 km apjomā, ir 3 *(trīs)* dienas.**  Grants segumu ielu planēšanas vai profilēšanas darbu veikšanai nepieciešams nodrošināt vismaz **divu autogreideru** darbību vienlaicīgi, lai darbu veikšana varētu tikt uzsākta un nodrošināta paralēli gan Vecliepājas, gan Jaunliepājas teritorijās.  Darbs tiek uzskatīts par pabeigtu pēc darba uzdevumā noteikto darbu pabeigšanas, parakstot darbu nodošanas – pieņemšanas aktu.   * 1. ***Avārijas darb*i**. Par avārijas darbu veikšanu, kas nepieciešami, lai iespējami īsā laikā likvidētu satiksmei bīstamās vietas ielas segumā, pasūtītājs paziņo atsevišķi.   Šie darbi jāveic **4 (četru)** stundu laikā pēc uzdevuma (nolikuma 8.pielikums) saņemšanas no pasūtītāja darba dienās no plkst. 8.00 līdz 17:00. Par avārijas darbu paveikšanu izpildītājs paziņo pasūtītājam, **nosūtot uz e-pastu:** [**komunala.parvalde@liepaja.lv**](mailto:komunala.parvalde@liepaja.lv) , paziņojumu par darbu pabeigšanu. Par darba pabeigšanas brīdi tiek uzskatīts paziņojuma par darbu pabeigšanu saņemšanas brīdis.   * 1. Prasības veicamā darba izpildē, pieņemšanā un kvalitātes kontrolē nosaka: Valsts akciju sabiedrības “Latvijas valsts ceļi” tehniskajā komisijā 2018. gada 27.septembrī. apstiprinātās „Ceļu specifikācijas 2019” (atrodamas interneta mājas lapā [www.lvceli.lv](http://www.lad.lv/)).   2. Iepriekš minētie normatīvie akti ir atrodami interneta mājas lapā [www.lvceli.lv](http://www.lvceli.lv/) sadaļā „Normatīvie dokumenti”.   3. **Plānoto darbu apjomu sarakstā (nolikuma 11.pielikums) noteiktie darbu daudzumi var tikt izmainīti atbilstoši pilsētas budžetā paredzētajam finansējumam un faktiskajai nepieciešamībai.**   4. Visi darbi veicami saskaņā ar Latvijas Republikā spēkā esošajiem normatīvajiem aktiem (Būvniecības likumu, Vispārīgiem būvnoteikumiem un citiem, kas attiecas).   5. Veicot darbus, izpildītājam jāvadās pēc Latvijā spēkā esošiem standartiem, kā arī pasūtītāja norādījumiem.   6. **Grants seguma ielu atputekļošanai pielietojams šāds putekļu absorbcijas materiāls:**   1) Prasības materiālam: CaCl2 granulveida materiāls, iestrādājams ar ziemas dienesta kaisītāju;  2) Ielas klātnes īpašības pēc materiāla iestrādes: Grants seguma ielas apstrādei ar putekļu absorbcijas materiālu, jānovērš ielas putēšanu, mitrinot ceļa virsmu un pastiprinot virsmas noturību pret eroziju. Iestrādātajam putekļu absorbācijas materiālam augstāk minētās īpašības jānodrošina ne mazāk kā 3 *(trīs)* mēnešus pēc tā iestrādes un nodošanas – pieņemšanas akta parakstīšanas par darbu paveikšanu.  3) Materiāla izlietojuma norma: Izkaisītā putekļu absorbcijas materiāla norma noteikta vidēji 0.23kg uz katru 1 *(vienu)* brauktuves kvadrātmetru.   * 1. Grants segumu uzturēšanas darbos iesaistītajiem autogreideriem jābūt aprīkotiem ar maršruta kontroles sistēmu, kas nodrošina transportlīdzekļa atrašanās vietas reģistrēšanu un attēlošanu kartē reālajā laikā, kā arī tās attēlošanu kartē jebkurā periodā 12 (divpadsmit) pēdējos mēnešos. Izpildītājam jānodrošina, ka darbu veikšanas gaitā maršruta kontroles sistēmā tiek fiksēti maršruti un laiki, kuros transportlīdzeklis darbam izmantojis autogreidera lāpstu. Pieslēgtās iekārtas darbībai jābūt attēlotai atskaitēs, vizuāli uz kartes un grafikos. |
|  |
| **2.11. Prasības maršruta kontroles sistēmai:** |

|  |  |
| --- | --- |
| **Nr.p.k.** |  |
| 1. | Prasības pret GPS/GSM telemātikas ierīci: |
| 1.1. | Iekārtas funkcijas: GPS un GSM telemātikas iekārta, kura nodrošina ierīces koordinātu noteikšanu un to pārraidi GSM tīklā. GSM savienojuma pazušanas gadījumā GPS/GSM iekārtai jāsaglabā iekšējā atmiņā līdz 7500 ierakstiem ( koordinātas, sensoru dati u.c.), kurus pēc GSM savienojuma atjaunošanās jānosūta ar GPRS tīkla starpniecību.  GSM atbalsts:   * GPRS klase 10 (līdz 85,6 kbps) * SMS (teksts/dati)   Pieļaujamā kļūda koordināšu noteikšanā ne lielāka kā 6 metri. |
| 1.2. | Datu pārraide: GPRS un SMS. TCP/IP un UDP protokola atbalsts. |
| 1.3. | GPS/GSM telemātikas ierīcei jābūt neatkarīgi sertificētai par atbilstību 1999/05/CE R&TTE direktīvai (CE sertifikāts) |
| 2. | Prasības pret transporta kontroles sistēmas programmatūru: |
| 2.1. | Transporta kontroles sistēmai jābūt interneta risinājumam, kurā Piegādātājs nodrošina un kā ārpakalpojumu uztur programmatūru un datu bāzi. Pasūtītājam tiek nodrošināta autorizēta piekļuve sistēmai ar interneta starpniecību. Programmatūras risinājumam jānodrošina datu attēlošana uz kartes un to satura analīze. |
| 2.2. | Koordināšu pozicionēšana maršruta kontroles sistēmā ir ģeogrāfiskās kartes LKS-92 koordināšu sistēmā. |
| 2.3. | Adreses. Sistēmas kartēm jāsatur vismaz 95% no Valsts zemes dienesta Adrešu reģistrā ietvertajām Liepājas pilsētas teritoriju adresēm. Sistēmai jānodrošina meklēšana adrešu datubāzē (ēkas, ielas, apdzīvotas vietas, teritoriālais dalījums). |
| 2.4. | Ielas un ceļi. Sistēmas kartēm jāsatur vismaz 95% no VAS ‘’Latvijas valsts ceļi’’ uzskaitē esošajām Liepājas pilsētas ielām. |
| 2.5. | Iespēja mainīt kartes mērogu interneta pārlūka programmā (samazināt, palielināt, tuvināt atsevišķus apgabalus). |
| 2.6. | Maršruta kontroles sistēmas valoda - latviešu. |
| 2.7. | Transportlīdzekļa atrašanās vietas reģistrēšana un attēlošana kartē reālajā laikā, kā arī attēlošana kartē jebkurā periodā 12 *(divpadsmit)* pēdējos mēnešos. |
| 2.8. | Braukšanas ātruma reģistrēšana. |
| 2.9. | Transportlīdzekļa nobrauktā maršruta, apstāšanās un stāvēšanas vietu reģistrēšana un attēlošana kartē; |
| 2.10. | Ieslēgtas aizdedzes režīma reģistrēšana un attēlošana; |
| 2.11. | Sistēma papildus nodrošina vismaz sekojošas atskaites:   * apstāšanās un stāvēšanas laiks; * ceļazīme - informācija par nobraukto maršrutu (attālums, adreses, laiks); * pieslēgtās iekārtas; * ātrums; * kopējais nobraukums; * stāvvietas naktī; * notikumi (iepriekš definētas robežas kartē šķērsošana). |
| 2.12. | Sistēmā jābūt funkcionalitātei, kura veido grafiku automātiski pēc izvēlētā laika periodā atlasītā vienas automašīnas maršruta, parādot ātrumu, nobraukumu, aizdedzi. |
| 2.13. | Iespēja eksportēt uz MS Excel visu sistēmas atskaišu reģistrētos datus. |
| 2.14. | Sistēmā ir nodrošināta iespēja importēt datus par Pasūtītāja uzturētajiem infrastruktūras objektiem un realizēta funkcionalitāte atskaitēm par darbu izpildi tajos. Iespēja atskaitēs, vizuāli uz kartes un grafikos attēlot pieslēgto iekārtu (sniega lāpsta, tīrītājs u.c.) darbību. |
| 2.15. | Kartogrāfiskā materiāla detalizācija pilsētās atbilst mērogam 1:10 000 |
| 2.16. | Maršruta kontroles sistēmā izmantoto karšu pamatnei jābūt licencētai. |

Visiem grants seguma uzturēšanas darbu ietvaros veiktajiem maršrutiem, kuru izpildē izmantoti autogreideri (grants seguma planēšana, grants seguma profilēšana, nomaļu planēšana utml.) ar ieslēgtu autogreidera lāpstu, jābūt fiksētiem maršruta kontroles sistēmā un izpildītājam jānodrošina pasūtītājam patstāvīga šo datu pieejamība tiešsaistes režīmā ar interneta starpniecību t.sk. izsniedzot pasūtītājam nepieciešamos piekļuves kodus.

Pasūtītājam ir tiesības nepieņemt un neapmaksāt veiktos darbus, kuru veikšanas gaitā nav nodrošināta tehnikas vienību maršrutēšana ar augstāk minētās transporta kontroles sistēmas palīdzību.

|  |  |
| --- | --- |
| **Pasūtītājs:** | **Izpildītājs:** |
| **Liepājas pilsētas pašvaldības iestāde “Komunālā pārvalde”** | **VAS “Latvijas autoceļu uzturētājs”**  **Liepājas ceļu rajons** |
|  |  |
| **Vadītājs: J.Neimanis** | **Direktors: G.Laugalis** |